HÉVÍZ VÁROS ÖNKORMÁNYZATA
Képviselő-testületének
Pénzügyi és Turisztikai Bizottsága 
8380 Hévíz, Kossuth L. u. 1.
Tel.: 83/500-880,   Fax: 500-801;   E-mail: heviz_ph@t-online.hu

Szám: KGO/90-13/2012
Jegyzőkönyv

Készült: Hévíz Város Önkormányzat Képviselő-testülete Pénzügyi és Turisztikai Bizottságának és Közoktatási, Szociális és Sport Bizottságának 2012. március 22-én 13 órai kezdettel megtartott összevont nyílt üléséről.

Az ülés helye: 8380 Hévíz, Kossuth Lajos utca 1. a Polgármesteri Hivatal 1. emeleti tárgyalója

Jelen vannak: 

Pénzügyi és Turisztikai Bizottság:
	Gelencsér Béla bizottsági tag
	Fisli István bizottsági tag
	Naszádos Antal bizottsági tag
	Karabély-Soós Rita Katalin bizottsági tag
Karádi Szabolcs bizottsági tag
	Pusztai Erzsébet bizottsági tag

Közoktatási, Szociális és Sport Bizottság:
	Fisli István bizottsági elnök
Damina László bizottsági tag
	Naszádos Antal bizottsági tag

Távolmaradását előre bejelentette:
	Gelencsér János a Pénzügyi és Turisztikai Bizottság elnöke
Dr. Horváth Mariann a Közoktatási, Szociális és Sport Bizottság tagja
Füzesi Lászlóné a Közoktatási, Szociális és Sport Bizottság tagja
Tanácskozási joggal meghívottak:
	Dr. Tüske Róbert jegyző 
	Bediné Makra Anikó Közgazdasági Osztály osztályvezetője
	Simonné Gál Gyöngyi az Illyés Gyula Általános Iskola mb. 	igazgatója
	Nagy Boldizsár a Bibó István AGSZ igazgatója
	 	
Jegyzőkönyvvezető: 	Panka-Kovács Melinda pénzügyi-igazgatási ügyintéző
I.
Napirendek tárgyalása előtt

Fisli István köszöntötte a bizottság tagjait és a meghívottakat, majd megállapította, hogy a Pénzügyi és Turisztikai Bizottság határozatképes, a bizottság 7 tagjából 6 fő jelen van. A Közoktatási, Szociális és Sport Bizottság határozatképes, a bizottság 5 tagjából 3 fő jelen van.
A jegyzőkönyv hitelesítésére felkérte Karabály-Soós Ritát, a Pénzügyi és Turisztikai Bizottság tagját.
Ezután kezdeményezte a „Tájékoztatás a Magyar Labdarúgó Szövetség (MLSZ) országos pályaépítési programja keretében benyújtandó pályázatról”, „Pályázat benyújtása a helyi önkormányzatok közművelődési érdekeltségnövelő támogatására”, a „Zala Megyei Önkormányzatnak támogatás biztosítása a Zalavári Történelmi Emlékpark működéséhez” című előterjesztések felvételét a napirendi pontok közé. Továbbá – az érintettek jelenléte miatt - javasolta a Közoktatás szakértő kirendelésének kezdeményezése a Bibó István AGSZ és az Illyés Gyula Általános Iskola átvizsgálására című napirendi pont elsőnek történő tárgyalását.

A Pénzügyi és Turisztikai Bizottság egyhangúlag – 6 igen szavazattal, ellenszavazat és tartózkodás nélkül -, a Közoktatási, Szociális és Sport Bizottság egyhangúlag – 3 igen szavazattal, ellenszavazat és tartózkodás nélkül - az ülés napirendjét az alábbiakban állapította meg:

Napirendi pontok:
1.	Közoktatási szakértő kirendelésének kezdeményezése a Bibó István AGSZ és az Illyés Gyula Általános Iskola átvizsgálására
Előadó: dr. Tüske Róbert jegyző 
Meghívottak:	Simonné Gál Gyöngy az Illyés Gyula Általános Iskola mb. igazgatója,
Nagy Boldizsár a Bibó István AGSZ igazgatója

2.	Hévíz Város Önkormányzata Képviselő-testülete részéről alapított helyi kitüntetések adományozásáról rendelet alkotása
Előadó: dr. Tüske Róbert jegyző

3.	Bölcsődei gondozási díj megállapítása
Előadó: dr. Tüske Róbert jegyző

4.	Beszámoló Hévíz Város Polgármesteri Hivatala 2010-2011. évi munkájáról
Előadó: dr. Tüske Róbert jegyző

5.	Tájékoztatás a HUHR/1101 kódszámú, magyar-horvát IPA határon átnyúló együttműködési program keretében benyújtandó pályázatokról

6.	Tájékoztatás a Magyar Labdarúgó Szövetség (MLSZ) országos pályaépítési programja keretében benyújtandó pályázatról
Előadó: Damina László bizottsági tag 

7.	Pályázat benyújtása a helyi önkormányzatok közművelődési érdekeltségnövelő támogatására
Előadó: Bediné Makra Anikó közgazdasági osztályvezető 

8.	Zala Megyei Önkormányzatnak támogatás biztosítása a Zalavári Történelmi Emlékpark működéséhez
Előadó: Bediné Makra Anikó közgazdasági osztályvezető 

II.
Napirendek tárgyalása

1.	Közoktatási szakértő kirendelésének kezdeményezése a Bibó István AGSZ és az Illyés Gyula Általános Iskola átvizsgálására
(SZO/119/2012. számú előterjesztés Hévíz Város Önkormányzata Képviselő-testületének 2012. március 27-ei üléséről felvett jegyzőkönyv melléklete)
Előadó:		dr. Tüske Róbert jegyző
Meghívottak:	Simonné Gál Gyöngy az Illyés Gyula Általános Iskola mb. igazgatója,
Nagy Boldizsár a Bibó István AGSZ igazgatója

Fisli István összefoglalva ismertette az előterjesztés lényegét. 

Simonné Gál Gyöngyi kérdésként tette fel, hogy mikorra várható az átvizsgálás.

Fisli István szerint heteken belül megbízható lenne a szakértő, aki a képviselőtestület áprilisi üléséig már el is készülne feladatával.

Naszádos Antal arról érdeklődött, hogy a megyében létezik-e megfelelő felkészültségű közoktatási szakértő.

Fisli István tudomására jutott információk alapján közölte, hogy az önkormányzat megfelelő közoktatási szakértőt tud a feladatra felkérni. Majd a napirendi ponthoz további hozzászólás, kiegészítés nem lévén – szavazásra bocsátotta az előterjesztés határozati javaslatát.

Hévíz Város Önkormányzata Képviselő-testületének Közoktatási, Szociális és Sport Bizottsága egyhangúlag – 3 igen szavazattal, ellenszavazat és tartózkodás nélkül – az alábbi határozatot hozta:

12/2012. (III.22) KSZSB határozat

Hévíz Város Önkormányzata Képviselő-testületének Közoktatási, Szociális és Sport Bizottsága a „Közoktatási szakértő kirendelésének kezdeményezése a Bibó István AGSZ és az Illyés Gyula Általános Iskola átvizsgálására” című előterjesztés határozati javaslatát elfogadásra javasolja a képviselő-testület részére.

Felelős:    Fisli István
Határidő:  2012. március 27.

Hévíz Város Önkormányzata Képviselő-testületének Pénzügyi és Turisztikai Bizottsága egyhangúlag – 6 igen szavazattal, ellenszavazat és tartózkodás nélkül – az alábbi határozatot hozta:

34/2012. (III.22) PTB határozat

Hévíz Város Önkormányzata Képviselő-testületének Pénzügyi és Turisztikai Bizottsága a „Közoktatási szakértő kirendelésének kezdeményezése a Bibó István AGSZ és az Illyés Gyula Általános Iskola átvizsgálására” című előterjesztést határozati javaslatát elfogadásra javasolja a képviselő-testület részére.

Felelős:    Fisli István
Határidő:  2012. március 27.

Simonné Gál Gyöngyi az Illyés Gyula Általános Iskola mb. igazgatója és Nagy Boldizsár a Bibó István AGSZ igazgatója távozott az ülésről.

2.	Hévíz Város Önkormányzata Képviselő-testülete részéről alapított helyi kitüntetések adományozásáról rendelet alkotása
(SZO/118/2012. számú előterjesztés Hévíz Város Önkormányzata Képviselő-testületének 2012. március 27-ei üléséről felvett jegyzőkönyv melléklete)
Előadó: dr. Tüske Róbert jegyző

Fisli István furcsának találta, hogy Hévíz Díszpolgára címet szervezet is kaphat. Úgy gondolta szervezetek részére esetlegesen egy másik kitüntetési megnevezést kellene kitalálni.

Pusztai Erzsébet egyetértett az elhangzottal.

Naszádos Antal kérdésként tette fel, hogy a címek megváltoztatásával, azok az emberek, akik idáig tettek Hévízért és díjazásra kerültek „törölve lesznek”? 

Fisli István elmondta, hogy az eddig szerzett címek ugyanúgy megmaradnak, a honlapon továbbra is láthatóak lesznek a díjazottak, kitüntetettek nevei.

Gelencsér Béla közölte, hogy a díszpolgárok jogai ugyanúgy megmaradnak, amelyre példaként említette az ünnepségekre való meghívást. Ugyanazon a véleményen volt Fisli István bizottsági elnökkel abban, hogy másik címet kellene kitalálni a szervezetek díjazására.

Fisli István a napirendi ponthoz további hozzászólás nem lévén az alábbiakat bocsátotta szavazásra: A bizottság átgondolásra javasolja, hogy Hévíz Város Díszpolgára címet szervezet is kaphatja. A bizottság javasol esetlegesen egy másik kitüntetési megnevezést létrehozni a szervezetek számára.

Hévíz Város Önkormányzata Képviselő-testületének Közoktatási, Szociális és Sport Bizottsága egyhangúlag – 3 igen szavazattal, ellenszavazat és tartózkodás nélkül – az alábbi határozatot hozta:

13/2012. (III.22) KSZSB határozat

Hévíz Város Önkormányzata Képviselő-testületének Közoktatási, Szociális és Sport Bizottsága Hévíz Város Önkormányzata Képviselő-testülete részéről alapított helyi kitüntetések adományozásáról készített rendelet-tervezettel kapcsolatban átgondolásra javasolja, hogy Hévíz Város Díszpolgára címet szervezet is kaphatja. A bizottság javasol esetlegesen egy másik kitüntetési megnevezést létrehozni a szervezetek számára.

Felelős:    Fisli István
Határidő:  2012. március 27.

Hévíz Város Önkormányzata Képviselő-testületének Pénzügyi és Turisztikai Bizottsága egyhangúlag – 6 igen szavazattal, ellenszavazat és tartózkodás nélkül – az alábbi határozatot hozta:

35/2012. (III.22) PTB határozat

Hévíz Város Önkormányzata Képviselő-testületének Pénzügyi és Turisztikai Bizottsága a Hévíz Város Önkormányzata Képviselő-testülete részéről alapított helyi kitüntetések adományozásáról készített rendelet-tervezettel kapcsolatban átgondolásra javasolja, hogy Hévíz Város Díszpolgára címet szervezet is kaphatja. A bizottság javasol esetlegesen egy másik kitüntetési megnevezést létrehozni a szervezetek számára.

Felelős:    Fisli István
Határidő:  2012. március 27.

3.	Bölcsődei gondozási díj megállapítása
(SZO/120/2012. számú előterjesztés Hévíz Város Önkormányzata Képviselő-testületének 2012. március 27-ei üléséről felvett jegyzőkönyv melléklete)
Előadó: dr. Tüske Róbert jegyző

Fisli István közölte, hogy köztudomású a polgármester úr, képviselőtestület – annak ellenére, hogy ezt magasabb szintű jogszabály lehetővé teszi -, nem kíván gondozási díjat szedni az ellátottak szüleitől, azonban nem biztos ezen cél elérésének módjában. Jelen rendelettervezet 0 Ft-os térítési díjat kíván megállapítani, azonban több internetes oldalon is olvasható, hogy a törvényi előírások nem egészen egyértelműek abban, hogy lehet-e 0 Ft-os térítési díjat meghatározni. Több fenntartó inkább a jövedelemhatárokat állapította meg olyan magasan, hogy senkinek se kelljen térítési díjat fizetnie. Majd idézte az 1997. évi XXXI. törvény 146. § (1) bekezdését: „Ha e törvény másként nem rendelkezik, a személyes gondoskodást nyújtó gyermekjóléti alapellátás keretében biztosított gyermekek napközbeni ellátásáért és gyermekek átmeneti gondozásáért, valamint a személyes gondoskodást nyújtó gyermekvédelmi szakellátás keretében biztosított utógondozói ellátásért térítési díjat kell fizetni.”

dr. Tüske Róbert köszönte az észrevételt. Ismertette, hogy a hivatalon belül vita alakult ki a térítésmentesség biztosításának módjáról, még egyszer megvizsgálásra kerül, hogy melyik megoldás lenne a megfelelőbb.

Fisli István a napirendi ponthoz további hozzászólás nem lévén szavazásra bocsátotta az alábbiakat: A bizottság a rendelet-tervezetet elfogadásra javasolja a képviselőtestület részére azzal a javaslattal, hogy kerüljön megvizsgálásra a 0 Ft-os térítési díj megállapítása megengedett-e.

Hévíz Város Önkormányzata Képviselő-testületének Közoktatási, Szociális és Sport Bizottsága egyhangúlag – 3 igen szavazattal, ellenszavazat és tartózkodás nélkül – az alábbi határozatot hozta:

14/2012. (III.22) KSZSB határozat

Hévíz Város Önkormányzata Képviselő-testületének Közoktatási, Szociális és Sport Bizottsága a Bölcsődei térítési díj megállapítása, a 8/2007. (III. 29.) az intézményi térítési díjakról szóló rendelet-tervezetet elfogadásra javasolja a Képviselőtestület részére azzal a javaslattal, hogy kerüljön megvizsgálásra a 0 Ft-os térítési díj megállapítása megengedett-e.

Felelős:    Fisli István
Határidő:  2012. március 27.

Hévíz Város Önkormányzata Képviselő-testületének Pénzügyi és Turisztikai Bizottsága egyhangúlag – 6 igen szavazattal, ellenszavazat és tartózkodás nélkül – az alábbi határozatot hozta:

	36/2012. (III.22) PTB határozat

Hévíz Város Önkormányzata Képviselő-testületének Pénzügyi és Turisztikai Bizottsága a Bölcsődei térítési díj megállapítása, a 8/2007. (III. 29.) az intézményi térítési díjakról szóló rendelet-tervezetet elfogadásra javasolja a Képviselőtestület részére azzal a javaslattal, hogy kerüljön megvizsgálásra a 0 Ft-os térítési díj megállapítása megengedett-e.

Felelős:    Fisli István
Határidő:  2012. március 27.

4.	Beszámoló Hévíz Város Polgármesteri Hivatala 2010-2011. évi munkájáról
(SZO/121/2012. számú előterjesztés Hévíz Város Önkormányzata Képviselő-testületének 2012. március 27-ei üléséről felvett jegyzőkönyv melléklete)
Előadó: dr. Tüske Róbert jegyző

Fisli István megköszönte a hivatal dolgozóinak munkáját, hiszen a képviselőtestület nem tudna nélkülük működni.

dr. Tüske Róbert kiemelten hangsúlyozta a 2008-2009. évi beszámolóban meghatározott intézkedési tervet, mely célok egy része a mindennapokra továbbra is folyamatos feladatot jelent. A közigazgatási reform miatt a jövőkép bizonytalan, fontos eleme az átalakításoknak a járások létrehozása, első fokú államigazgatási feladat és hatáskörök egy részének járási hivatalhoz való áttelepítése, melyről pontos információk még nem állnak rendelkezésre. A város megtette az első lépéseket annak érdekében, hogy a városban kormányablak működhessen. Kormányhivatal részéről a tervezett helyszín – a megvásárolt üzlethelyiség - megtekintésre került, amely megfelelt az előírt feltételeknek. Nagy esélyt lát arra, hogy Hévízen 2-4 munkahelyes kormányablak tudjunk működni. Az okmányiroda helyben maradna, hiszen az ügyszámokból is látható, hogy a hivatalban a legnagyobb ügyfélforgalmat ez a szervezeti egység bonyolítja le.

Fisli István a napirendi ponthoz további hozzászólás nem lévén – szavazásra bocsátotta az előterjesztés határozati javaslatának elfogadását.

Hévíz Város Önkormányzata Képviselő-testületének Közoktatási, Szociális és Sport Bizottsága egyhangúlag – 3 igen szavazattal, ellenszavazat és tartózkodás nélkül – az alábbi határozatot hozta:

15/2012. (III.22) KSZSB határozat

Hévíz Város Önkormányzata Képviselő-testületének Közoktatási, Szociális és Sport Bizottsága Hévíz Város Polgármesteri Hivatala 2010-2011. évi munkájáról szóló beszámoló határozati javaslatát elfogadásra javasolja a képviselő-testület részére.

Felelős:    Fisli István
Határidő:  2012. március 27.

Hévíz Város Önkormányzata Képviselő-testületének Pénzügyi és Turisztikai Bizottsága egyhangúlag – 6 igen szavazattal, ellenszavazat és tartózkodás nélkül – az alábbi határozatot hozta:

37/2012. (III.22) PTB határozat

Hévíz Város Önkormányzata Képviselő-testületének Pénzügyi és Turisztikai Bizottsága Hévíz Város Polgármesteri Hivatala 2010-2011. évi munkájáról szóló beszámoló határozati javaslatát elfogadásra javasolja a képviselő-testület részére.

Felelős:    Fisli István
Határidő:  2012. március 27.

5.	Tájékoztatás a HUHR/1101 kódszámú, magyar-horvát IPA határon átnyúló együttműködési program keretében benyújtandó pályázatról
(PMK/73-3/2012. számú előterjesztés Hévíz Város Önkormányzata Képviselő-testületének 2012. március 27-ei üléséről felvett jegyzőkönyv melléklete)
	
Fisli István röviden ismertette az előterjesztés tartalmát.

Karádi Szabolcs kérdést szeretett volna feltenni az előterjesztés készítőjének.

dr. Tüske Róbert tájékoztatta a jelenlévőket, hogy Molnár Andrea pályázati munkacsoport vezető nem tud jelen lenni a bizottság ülésén. Kollégáját be tudja hívni, hátha sikerül a felteendő kérdést neki megválaszolnia.

Karádi Szabolcs rámutatott arra, hogy a Termál Út Kis-Balaton Kerékpáros Egyesület által szervezendő Dráva Tour és a pályázat által megvalósítandó rendezvény tudomása szerint egy időben zajlana. Javasolta, hogy addig, amíg a munkatárs nem érkezik meg az ülésterembe, térjen át a bizottság a soron következő napirendre.

6.	Tájékoztatás a Magyar Labdarúgó Szövetség (MLSZ) országos pályaépítési programja keretében benyújtandó pályázatról
(PMK/98-3/2012. számú előterjesztés Hévíz Város Önkormányzata Képviselő-testületének 2012. március 22-ei üléséről felvett jegyzőkönyv melléklete)
Előadó: Damina László bizottsági tag 

Fisli István összefoglalta az előterjesztés tartalmát. Jelezte, hogy az ülés előtt kiosztott előterjesztésben sárgával került jelölésre, a már általuk letöltött anyaghoz képest előterjesztésben történt változás, amely a pálya méretét és a bekerülési összeget érinti. A projekt összköltségvetése bruttó 207.518.000 Ft, melyből bruttó 62.255.400 Ft az önerő része. 

Pusztai Erzsébet megkérdezte, hogy az önkormányzat az egy összegben fizetendő bérleti díjat tudja-e finanszírozni?

dr. Tüske Róbert jelezte, hogy az önerő az előterjesztésben gyakorlatilag bérleti díjat jelent. Ennek megfelelően javításra kerül az elírás.

Naszádos Antal Zala megyében más pályázók felől érdeklődött.

Naszádos Antal bizottsági tag távozott az ülésteremből.

Damina László szólt arról, hogy a megyében Nagykanizsa, Zalaszentgrót, Hévíz pályázik nagyméretű pályára. Zala Megyei Igazgatóság hatáskörében tartozik a pályázók rangsorolása, Hévíz az első számú, Nagykanizsa a második számú pályázó. 

Fisli István arra emlékeztetett, koncepció volt, hogy a sportpályák a város külterületére kerüljenek, de változtatni kellett ezen, hogy az MLSZ pályázata adta lehetőséggel élni tudjon a város. Az Egregyi területen is várható majd fejlesztés TAO pályázatok esetleges igénybevételével.

Gelencsér Béla elérhetőbbnek érezte az MLSZ pályázat által megvalósítandó fejlesztést, mint a TAO pályázat általit.

Damina László felhívta a figyelmet arra, hogy a munkálatokat 2013. június 30. napjáig be kell fejezni.

Naszádos Antal bizottsági tag visszaérkezett az ülésterembe.

Fisli István megismételte Damina László bizottsági úr által elmondottakat.

Naszádos Antal közölte, hogy a hasznosítás során az esetleges konkurencia miatt érdeklődött a pályázókról.

Damina László beszámolt arról, hogy kis méretű pályákra pályázatot 7 szervezet adott be. Valószínűsíthető, hogy a pályázat által Hévízen is megépülhet egy kis méretű pálya. Bozsik program keretében 10 %-os kihasználtságot kell biztosítani torna rendezésén keresztül a Hévízhez tartozó utánpótlás csapatoknak. 

Gelencsér Béla tudakolta, hogy a pályát tömegsportra is igénybe lehet-e venni.

Damina László válasza, hogy igen, természetesen. Nem aggódik a pálya kihasználatlansága miatt. Amennyiben megépülnek a pályák, megfelelő marketing tevékenység mellett nem lesz gond a kihasználtságával. Példaként említette, hogy már több külföldi csapat jött volna Hévízre edzeni, de az edzőpályáról készült fénykép miatt inkább más országot, más helyszínt választottak. Zalaegerszegi esetet ismertetve elmondta, hogy 2011. december – 2012. február hónapokban 1.780 e Ft a bérbeadási bevételük, ők I. II. III. osztályú magyar csapatoknak hasznosították a pályát, a fenntartási költségek éves szinten 400-500 e Ft-ot tesznek ki.

Pusztai Erzsébet arról érdeklődött, hogy az esetleges beruházással csak a pálya, illetve a körbekerítés valósul meg, vagy vizesblokkok, öltözők kiépítése is történik.

Damina László rámutatott arra, hogy az építendő pályához közel vannak a jelenlegi centerpályához tartozó öltözők, csak a pálya megépítése és a körbekerítés történik a fejlesztés során. Hasznosítással kapcsolatban továbbá megjegyezte, hogy – amennyiben szabványpályák épülnek - a Magyar Labdarúgó Szövetségtől szóbeli ígéretet kapott esetleges rendezvények, programok Hévízre történő szervezésére.

Fisli István a napirendi ponthoz további hozzászólás nem lévén szavazásra bocsátotta az előterjesztés határozati javaslatát.

Hévíz Város Önkormányzata Képviselő-testületének Közoktatási, Szociális és Sport Bizottsága egyhangúlag – 3 igen szavazattal, ellenszavazat és tartózkodás nélkül – az alábbi határozatot hozta:

16/2012. (III.22) KSZSB határozat

Hévíz Város Önkormányzata Képviselő-testületének Közoktatási, Szociális és Sport Bizottsága a Magyar Labdarúgó Szövetség (MLSZ) országos pályaépítési program keretében benyújtandó pályázatról szóló tájékoztató határozati javaslatát elfogadásra javasolja a képviselőtestület részére.

Felelős:    Fisli István
Határidő:  2012. március 22.

Hévíz Város Önkormányzat Képviselő-testületének Pénzügyi és Turisztikai Bizottsága egyhangúlag – 6 igen szavazattal, ellenszavazat és tartózkodás nélkül – az alábbi határozatot hozta:

38/2012. (III.22) PTB határozat

Hévíz Város Önkormányzat Képviselő-testületének Pénzügyi és Turisztikai Bizottsága a Magyar Labdarúgó Szövetség (MLSZ) országos pályaépítési program keretében benyújtandó pályázatról szóló tájékoztató határozati javaslatát elfogadásra javasolja a képviselőtestület részére.

Felelős:    Fisli István
Határidő:  2012. március 22.

7.	Pályázat benyújtása a helyi önkormányzatok közművelődési érdekeltségnövelő támogatására
(PMK/94-2/2012. számú előterjesztés Hévíz Város Önkormányzata Képviselő-testületének 2012. március 22-ei üléséről felvett jegyzőkönyv melléklete)
Előadó: Bediné Makra Anikó Közgazdasági osztályvezető

Fisli István kérdésként tette fel, hogy a pályázat által beszerzendő eszközök teljes költségét önerőként kell biztosítani?

dr. Tüske Róbert emlékeztetett arra, hogy a tavalyi évben is az volt a gyakorlat, hogy először a kiadások teljes összegének forrásaként önerő került megjelölésre. A pályázat elbírálásakor az önerő előirányzata a pályázati pénzeszköz összegével csökkentésre került. 

Bediné Makra Anikó szólt arról, hogy az önkormányzat érdeke a minél magasabb önerő megállapítása, mivel a támogatás mértékét központilag a rendelkezésre álló saját forrás arányában állapítják meg. 

Fisli István a napirendi ponthoz további hozzászólás nem lévén szavazásra bocsátotta az előterjesztés határozati javaslatát.

Hévíz Város Önkormányzata Képviselő-testületének Közoktatási, Szociális és Sport Bizottsága egyhangúlag – 3 igen szavazattal, ellenszavazat és tartózkodás nélkül – az alábbi határozatot hozta:

17/2012. (III.22) KSZSB határozat

Hévíz Város Önkormányzata Képviselő-testületének Közoktatási, Szociális és Sport Bizottsága a Pályázat benyújtása a helyi önkormányzatok közművelődési érdekeltségnövelő támogatása tárgyú előterjesztés határozati javaslatát elfogadásra javasolja a képviselőtestület részére.

Felelős:    Fisli István
Határidő:  2012. március 22.

Hévíz Város Önkormányzat Képviselő-testületének Pénzügyi és Turisztikai Bizottsága egyhangúlag – 6 igen szavazattal, ellenszavazat és tartózkodás nélkül – az alábbi határozatot hozta:

39/2012. (III.22) PTB határozat

Hévíz Város Önkormányzat Képviselő-testületének Pénzügyi és Turisztikai Bizottsága a Pályázat benyújtása a helyi önkormányzatok közművelődési érdekeltségnövelő támogatása tárgyú előterjesztés határozati javaslatát elfogadásra javasolja a képviselőtestület részére.

Felelős:    Fisli István
Határidő:  március 22.

Karádi Szabolcs javasolta az 5. napirendi pont lezárását. Kérte, hogy a Termál Út Kis-Balaton Kerékpáros Egyesület által szervezett Dráva Tour és a pályázat által megvalósítandó rendezvény kerüljön majd összehangolásra.

Fisli István az 5. számú napirendi ponthoz további hozzászólás nem lévén, szavazásra bocsátotta az előterjesztés határozati javaslatát.

Hévíz Város Önkormányzata Képviselő-testületének Közoktatási, Szociális és Sport Bizottsága egyhangúlag – 3 igen szavazattal, ellenszavazat és tartózkodás nélkül – az alábbi határozatot hozta:

18/2012. (III.22) KSZSB határozat

Hévíz Város Önkormányzata Képviselő-testületének Közoktatási, Szociális és Sport Bizottsága a HUHR/1101 kódszámú, magyar-horvát IPA határon átnyúló együttműködési program keretében benyújtandó pályázatról szóló tájékoztató határozati javaslatát elfogadásra javasolja a képviselőtestület részére.

Felelős:    Fisli István
Határidő:  2012. március 27.

Hévíz Város Önkormányzat Képviselő-testületének Pénzügyi és Turisztikai Bizottsága egyhangúlag – 6 igen szavazattal, ellenszavazat és tartózkodás nélkül – az alábbi határozatot hozta:

40/2012. (III.22) PTB határozat

Hévíz Város Önkormányzat Képviselő-testületének Pénzügyi és Turisztikai Bizottsága a HUHR/1101 kódszámú, magyar-horvát IPA határon átnyúló együttműködési program keretében benyújtandó pályázatról szóló tájékoztató határozati javaslatát elfogadásra javasolja a képviselőtestület részére.

Felelős:    Fisli István
Határidő:  2012. március 27

8.	Zala Megyei Önkormányzatnak támogatás biztosítása a Zalavári Történelmi Emlékpark működéséhez
(KGO/152-2/2012. számú előterjesztés Hévíz Város Önkormányzata Képviselő-testületének 2012. március 27-ei üléséről felvett jegyzőkönyv melléklete)
Előadó: Bediné Makra Anikó Közgazdasági osztályvezető

Naszádos Antal az összes működési költség nagyságáról érdeklődött, továbbá kíváncsi lenne arra, hogy mennyivel járul hozzá pl. Zala Megyei Önkormányzat, Keszthely Város Önkormányzata, vagy Zalaköszvényes a működtetéshez.

Gelencsér Béla azon véleményének adott hangot, hogy a döntéshez elengedhetetlen valamilyen viszonyítási alap megléte.

Bediné Makra Anikó beszélt arról, hogy az egész Zalavári Emlékparkot a megyei önkormányzat hozta létre a 90-es évek végén. „Vízügy” kiállítást hozott ott létre, amelyet ők nem működtetnek, a kiállítás nem látogatható. Folyamatos probléma volt a szükségletek elvégzésének helye, amelyre megoldást jelentett a 2011. évben kialakításra került akadálymentes illemhely. 1 fő dolgozó felvétele szükséges ahhoz, hogy bizonyos időszakban a közösségi helyiségeket ki lehessen nyitni, felügyelet működjön, illetve az odalátogatóknak iránymutatást adjon. A dolgozó bére egy évben összesen 1,5 millió Ft. Kiemelten hangsúlyozta, hogy minimális a megyei önkormányzat működési költségeinek előirányzata, egyedül nem tudja az emlékpark működtetését ellátni. A megyei önkormányzat megkereste a környező településeket is. Ismerve a települések anyagi helyzetét, biztosnak látja, hogy az önkormányzatok nagy része nem tud erre a feladatra támogatást adni. Meglátása szerint a Hévízre érkezők szívesen kirándulnának a történelmi emlékhellyel rendelkező Zalavárra. Nem rendelkezik ismerettel arról, hogy a megyei önkormányzat eddig mennyi összeget szerzett a működtetéshez.

Pusztai Erzsébet felvetette, hogy pályázatot nem lehetne erre benyújtani?

Bediné Makra Anikó kijelentette, hogy a működtetésre nem tudott a megyei önkormányzat pályázni, egyedül az akadálymentes illemhelyet sikerült tavaly pályázati forrásból megvalósítani.

Karádi Szabolcs is kíváncsi lenne arra, hogy más település mennyit ad?

Gelencsér Béla is érdeklődését fejezte ki Keszthely esetleges hozzájárulása iránt.

Naszádos Antal továbbra is a működési összköltségre kérdezett rá.

Bediné Makra Anikó elmondta, hogy hozzávetőlegesen 1,5 millió Ft az összköltség.

Naszádos Antal felhívta a figyelmet arra, hogy a Hévíztől kért 600 e Ft az összköltség 40 %-a.

Karabély-Soós Rita meglátása, hogy Zalakarosnak is érdeke a fenntartás.

Fisli István a napirendi ponthoz további hozzászólás nem lévén szavazásra bocsátotta az alábbiakat: a Zala Megyei Önkormányzatnak támogatás biztosítása a Zalavári Történelmi Emlékpark működéséhez tárgyú előterjesztés határozati javaslatát elfogadásra javasolja a képviselőtestület részére. A bizottság kérte, hogy az előterjesztés kerüljön kiegészítésre az emlékpark működtetési költségeinek részletezésével, és más önkormányzatok által erre a célra nyújtandó támogatások kimutatásával.

Hévíz Város Önkormányzata Képviselő-testületének Közoktatási, Szociális és Sport Bizottsága – 2 igen szavazattal, 1 tartózkodással, ellenszavazat nélkül – az alábbi határozatot hozta:

19/2012. (III.22) KSZSB határozat

Hévíz Város Önkormányzata Képviselő-testületének Közoktatási, Szociális és Sport Bizottsága a Zala Megyei Önkormányzatnak támogatás biztosítása a Zalavári Történelmi Emlékpark működéséhez tárgyú előterjesztés határozati javaslatát elfogadásra javasolja a képviselőtestület részére. A bizottság kérte, hogy az előterjesztés kerüljön kiegészítésre az emlékpark működtetési költségeinek részletezésével, és más önkormányzatok által erre a célra nyújtandó támogatások kimutatásával.

Felelős:    Fisli István
Határidő:  2012. március 27.

Hévíz Város Önkormányzata Képviselő-testületének Pénzügyi és Turisztikai Bizottsága a Zala Megyei Önkormányzatnak támogatás biztosítása a Zalavári Történelmi Emlékpark működéséhez tárgyú előterjesztéssel kapcsolatban többségi igen szavazat hiányában (2 igen, 4 tartózkodás) nem hozott döntést.

Fisli István további napirendi pont nem lévén, egyéb hozzászólás hiányában az összevont nyílt ülést 1340 órakor berekesztette. 

A jegyzőkönyv lezárva.
 
K. m. f.

	Gelencsér János
	a Pénzügyi és Turisztikai Bizottság elnöke

A jegyzőkönyv hitelesítője:

	Karabély-Soós Rita
	a Pénzügyi és Turisztikai Bizottság tagja